तारादेही आए आचार्यश्री की लोगों ने की अगवानी
भास्कर संवाददाता | तेंदूखेड़ा
आचार्य विद्यासागर महाराज मंगलवार की सुबह ससंघ तारादेही ग्राम पहुंच गए हैं। आचार्यश्री के ससंघ की आगवानी के लिए पूरे गांव को वंदनवार, स्वागत गेट, बेनरों, पोस्टरों से सजाया गया था। अनेक स्थानों पर जैन समाज के लोग पादप्रच्छालन करने के लिए आतुर थे। आचार्यश्री की आगवानी करने के लिए दमोह, तेंदूखेड़ा सहित अनेक ग्रामों से हजारों लोग तारादेही पहुंच गए थे। सुबह से सैकड़ों वाहनों का जाना लगा हुआ था। ग्राम में प्रत्येक व्यक्ति की दृष्टि मात्र गुरूवर को निहारने में लगी हुई थी। हर श्रद्धालु चाहता था कि वह आचार्य श्री के पास पहुंच जाए और उनका शुभ आशीष मिल जाए। समाज के लोग बैंड गाजे बाजों के साथ सेंचुरी वेरियर के आगे तक आगवानी करने पहुंचे थे। अनेक लोग सुबह होते ही पिडरई ग्राम आचार्य श्री के साथ में आने के लिए पहले से ही मौजूद थे। जब गुरूवर सुबह लगभग 9 बजे तारादेही ग्राम मे मंगल प्रवेश हुआ, तो रास्ते में पादप्रच्छालन करने वाले भक्तों की भीड़ लगी हुई थी। जगह-जगह पर लकड़ी की पटली, थार तथा चरण को जल धोने के लिए कलश लिए लोग टोलियां बनाए हुए खड़े थे। कुछ लोगों को चरण धोने का सौभाग्य मिला कुछ लोग दूर से ही निहारते रहे। आचार्य श्री को अाहारदान देने का सौभाग्य सुखानंद बडकुल के परिवार को प्राप्त हुआ है। श्री बडकुल गजरथ कमेटी के अध्यक्ष भी हैं। तारादेही ग्राम में आचार्यश्री के मंगल आर्शीर्वाद से श्री शांतिनाथ जिनालय का निर्माण हो चुका है। जिसमें 1008 शांतिनाथ भगवान की 11 फुट की भव्य प्रतिमा भी सुशोभित है। प्रतिमा को देव रूप के लिए 15 से 21 जनवरी तक पंच कल्याणक गजरथ महोत्सव का आयोजन किया जा रहा है। आचार्य श्री के तारादेही आगमन से समाज का विश्वास बढ़ गया है कि गजरथ आचार्य श्री के सानिध्य में होगा।
तारादेही पहुंचने पर आचार्य विद्यासागर महाराज की भव्य आगवानी की गई।
hin_Deva bho_Deva hin_Deva hin_Deva